ཡལ་འདབ་བཞི་བཅུ་རྩ་བདུན་པ། སཱ་ལའི་སྡོང་བུའི་རྟོགས་པ་བརྗོད་པ།
༈སྙིང་སྟོབས་ཆེ་བསྟེན་ཡིད་ནི་སྦྱིན་ལ་གཅིག་ཏུ་ངེས་རྣམས་ཀྱི། །སྤྲོ་དང་མཆོད་དང་ཡོན་
ཧན་ལོངས་སྤྱོད་འབྱོར་པ་སྐྱེད་བྱེད་པ། །སྔོན་གྱི་བསོད་ནམས་བསགས་པ་ལས་བྱུང་དགེ་བ་
མངོན་བརྗོད་པའི། ། དཔག་བསམ་ ཤིང་ ནི་ངེས་པར་ དུས་ སུ་ མ་ ཚང་ མེད་ འབྲས་སྐྱེད། །
བཅོམ་ལྡན་རྒྱལ་བ་མཉན་ཡོད་ན། །ས་བདག་ཀོ་ས་ལ་དབང་གི། །སྐྱེད་ཚལ་མཆོག་ན་དགེ་
སློང་གི། ། ཚོགས་དང་ཐབས་ཅིག་མངོན་བཞུགས་ཚེ། །ཐོག་མ་བར་དང་མཐར་དགེ་བ། །
སྲིད་པ་ཟིལ་གནོན་མཆོག་གི་ཆོས། །འཇིག་རྟེན་གསུམ་པོ་དགེ་བ་ལ། །སྦྱོར་བ་དེ་ཡིས་རབ་ཏུ་
བསྟན། །སྐབས་དེར་ཀླུ་ཡི་རྒྱལ་པོའི་བུ། །རྒྱ་མཚོ་དག་ཏུ་གནས་པ་བཞི། །སྟོབས་དང་ཤིན་
ཏུ་སྟོབས་དང་ནི། །དབུགས་དང་དབུགས་ཆེན་ཞེས་བྱ་བ། །སྲིང་མོ་མངོན་དགའ་ཞེས་པ་
ཡིས། །བསྐུལ་ནས་དེ་དག་མཉམ་དུ་ནི། ། བདེ་གཤེགས་ཀྱིས་གསུངས་དམ་པའི་ཆོས། །
མཆོག་གི་བདུད་རྩི་ཉན་དུ་འོངས། །སྔོན་གྱི་དུས་ན་བཅོམ་ལྡན་འདས། །བློ་བཟང་འཁོར་བ་
འཇིག་དང་ནི། །གསེར་ཐུབ་ཅེས་ནི་བྱ་བ་དང༌། །དེ་བཞིན་དགྲ་བཅོམ་འོད་སྲུངས་ལ། །
ཉན་དུ་སྲིང་མོས་བསྐུལ་གྱུར་ཀྱང༌། །དཔལ་གྱི་བདེར་ཆགས་འོངས་མ་གྱུར། །དེ་དག་བསོད་
ནམས་ཡོངས་སྨིན་ནས། །ཤཱཀྱ་ཐུབ་པའི་སྔོན་དུ་འོངས། །དེ་དག་མི་ཡི་ལུས་བསྒྲུབས་ཏེ། །
སྟོན་པ་ལ་ནི་ཕྱག་བཙལ་ནས། །ཞབས་ལ་མགོ་ཡིས་གཏུགས་བྱས་ཏེ། །འཁོར་དེར་ཉེ་བར་
འདུག་པའི་ཚེ། །གསལ་རྒྱལ་ཀོ་ས་ལ་ཡི་དབང་། །དཔལ་འབྱོར་རྒྱགས་འཛུམ་མཛེས་པ་ཡི། །
གདུགས་དང་རྔ་ཡབ་བཟློག་ནས་ནི། །དམ་ཆོས་ཉན་དུ་ཡང་དག་འོངས། །སྟོན་པའི་ཞབས་
ལ་ཕྱག་འཚལ་སླད། །ཚོགས་སུ་ཞུགས་པ་དེ་ལ་ནི། །མི་ཡི་བདག་ལ་གུས་པ་ལས། །ཀུན་གྱིས་
བཏུད་ཅིང་གོ་སྐབས་ཕྱེ། །རིག་གནས་བླ་མ་མི་རྣམས་ཀྱིས། །མངོན་པར་དགའ་བར་བྱས་དེ་
ལ། །ཀླུ་ཡི་རྒྱལ་པོའི་བུ་རྣམས་ཀྱིས། །གོ་སྐབས་བཀུར་སྟི་བྱས་མ་གྱུར། །དེ་དག་དྲེགས་པས་
ཁེངས་པ་་དང་། །རྒྱལ་བ་ལ་ནི་གུས་པས་ཀྱང་། །ཁེངས་ལྡན་མི་བདག་ཁྲོ་བ་ནི། །ནང་དུ་རབ་
ཏུ་བསྒྲིབས་པར་གྱུར། །དེ་ཡིས་རང་གི་འཁོར་ལ་ནི། །འགྲོ་ཚེ་སྔོན་དུ་དེ་དག་རྣམས། །ཚར་
བཅད་བརྡ་ཡིས་བསྐོས་བྱས་ནས། །རྣམ་འགྱུར་མེད་པ་བཞིན་དུ་གྱུར། །བཅོམ་ལྡན་ཐམས་
ཅད་མཁྱེན་པས་ཀྱང་། །དེ་ཡི་ངེས་པ་་མཁྱེན་གྱུར་ནས། ། ཆོས་ནི་ཉེ་བར་བསྟན་པ་ཡི། །
མཇུག་ཏུ་འཛུམ་མཛད་རབ་གསུངས་པ། །ཡིད་ཀྱི་མེ་ལོང་དྲི་མ་ཅན། །སྡང་བའི་རྡུལ་གྱིས་
གང་བ་ལ། །ཆོས་ནི་ཉེ་བར་བསྟན་པ་ཡི། །གཟུགས་བརྙན་འཛིན་པ་མཛེས་མ་ཡིན། །མཉམ་
པ་ཉིད་དང་བྲལ་ཞིང་ཁྲོ་དང་རྨོངས་པས་བཅོམ་རྣམས་ལ། །ཉེར་བསྟན་གྱིས་ནི་དགེ་བའི་ཆ་
ཤས་ཆུང་ངུ་ཡོངས་མི་བྱེད། །གང་ཕྱིར་བློ་གྲོས་བླུན་པོ་རྣམས་ཀྱི་རབ་མང་སྐྱོན་ལྡན་ལུས། །
དག་ པས་དམན་པ་དག་ལ་སྨན་ནི་སྨན་ཉིད་མི་འགྱུར་རོ། །ཞེས་པ་བཅོམ་ལྡན་རིགས་པ་
235

མཛད་བརྒྱ་དཔག་བསམ་འཁྲི་ཤིང་།
ཡིས། །ཕན་པ་གསུང་བ་ཐོས་གྱུར་ཀྱང༌། །ཀླུ་རྣམས་ལ་ནི་སྡང་བའི་ཡིད། །ས་ཡི་བདག་པོས་
བཏང་མ་གྱུར། །དེ་ནས་བཅོམ་ལྡན་ལ་བཏུད་ནས། །མི་བདག་རང་གི་གནས་སོང་ཚེ། །དེ་
ཡི་དཔུང་གིས་ལམ་བཀག་པས། །ཀླུ་རྣམས་མཁའ་ཡི་ལམ་ནས་སོང་། །ཁྱིམ་དུ་དེ་དག་གིས་
བསམས་ཏེ། ། ས་བདག་གཞོམ་པའི་དུས་བྱས་ནས། །འཇིགས་རུང་སྒྲ་སྒྲོགས་ སྤྲིན་ གྱི་་་་་
ཚོགས། །སྣང་བ་འཇོམས་པས་ཡང་དག་འོངས། །དེ་དག་སྩོལ་བ་ཀུན་མཁྱེན་གྱིས། །མཁྱེན་
ནས་ས་ཡི་བདག་པོ་ཡི། །ཕྱོགས་སུ་ལྷུང་ཞིང་བསྲུངས་བཟོད་པ། །རྨོ་གལ་གྱི་བུ་ལ་བསྐོས། །
དེ་ནས་ཀླུ་ཡི་ཚོགས་རྣམས་ཀྱིས། །རྡོ་རྗེའི་ཆར་ཆེན་རབ་སྤྲོས་པ། 'དེ་ཡི་མཐུ་ཡིས་ས་བདག་
ལ། །མེ་ཏོག་ཆར་པ་ཉིད་དུ་གྱུར། །དེ་ནས་དེ་དག་གིས་མཚོན་དང་། །རྡོ་ཡི་ཆར་དྲག་བཟོད་
དཀའ་བ། །མོོ་གལ་བུ་ཡི་བརྟག་པ་ལས། །རྒྱལ་པོ་ལ་འོས་ཟས་ཉིད་གྱུར། །དེ་ཡི་མཐུ་ལས་
གདེངས་ཅན་རྣམས། ། སྤྲོ་བ་ཉམས་ནས་སོང་བའི་ཚེ། །འཚེ་བ་དང་བྲལ་མི་ཡི་བདག །
སོང་ནས་བདེ་གཤེགས་ལ་ཕྱག་འཚལ། །རྒྱལ་བའི་བཀའ་ལས་མཽ་གལ་བུ། །དེ་ཡི་ལོངས་སྤྱོད་
ཕུན་ཚོགས་ཀྱིས། །གུས་པས་ལེགས་སྦྱར་སྐལ་བ་བཟང་། །རིགས་པ་ཉིད་དུ་མཆོད་པར་་
བྱས། །དེ་ནས་མཐོ་རེས་ལ་འོས་པའི། །ས་བདག་འབྱོར་མཐོང་དགེ་སློང་གིས། །ཐལ་མོ་སྦྱར་
ནས་ཀུན་མཁྱེན་ལ། ། དགེ་མཚན་འབེབས་ལས་རབ་ཏུ་ཞུས། །བཅོམ་ལྡན་བསོད་ནམས་ཅི་
ཞིག་གི། །མཐུ་ཡིས་རྒྱལ་པོ་གསལ་རྒྱལ་ནི༔ །ལོངས་སྤྱོད་ཀུན་གྱིས་རྣམ་མཛེས་པའི། །རབ་
རྒྱུས་རྒྱལ་སྲིད་ཆེན་པོ་ཐོབ། །འདི་ལ་རྟག་ཏུ་ས་ལི་ཡི། །སྡོང་པོ་བུར་ཤིང་སྡོང་པོར་འགྱུར། །
ལྷ་ཡི་བཟའ་བཏུང་ཕུན་སུམ་ཚོགས། །དེ་དག་ལས་ནི་གང་གི་འབྲས། །དགེ་སློང་གུས་པས་
དྲིས་པ་འདི། །བཅོམ་ལྡན་རྒྱལ་བས་བཀའ་སྩལ་པ། །རྒྱལ་པོའི་ལོངས་སྤྱོད་ཕུན་ཚོགས་ཀྱི། །
རྒྱུ་ནི་རབ་ ཏུ་ མཉེན་པར་མཛོད། ། ཀོ་ས་ལ་ཡི་ལྗོངས་འདི་རུ། །བུར་ཤིང་ཞིང་པ་དུམ་བུ་
ཞེས། ། བྱ་བས་རང་སངས་རྒྱས་ལ་སྔོན། །བུར་ཆུ་དང་ནི་ཟས་དག་བྱིན། ། དེ་ཡི་བསོད་
ནམས་རྣམས་དང་ནི། །བུར་ཆུ་གཟན་དག་གསོལ་བ་དེས། །རླུང་ནད་ཀྱིས་ཉེན་རང་སངས་
རྒྱས། །རབ་དང་དྲི་མེད་ཉིད་དུ་གྱུར། 'བུར་ཤིང་ཞིང་པ་བསོད་ནམས་ཅན། །དེ་ནི་རྒྱལ་པོ་
གསལ་རྒྱལ་འདི། ། བསོད་ནམས་དེ་ཡི་མཐུ་ཡིས་ནི། །ལོངས་སྤྱོད་སྐལ་ལྡན་ རྣམ་པར་
མཛེས། །བྱས་ཤེས་རྣམས་ལ་ཕན་པ་དང་། །གདུག་སེམས་ཅན་ལ་གནོད་པ་དང་། །དམ་པ་
རྣམས་ལ་ལེགས་བྱས་ནི། ། ཆུང་ཡང་ཆུང་ངུ་ཉིད་མིན་འགྱུར། ། ས་བདག་ སྔོན་གྱི་ བསོད་
ནམས་ནི། །ཀུན་མཁྱེན་གྱིས་ནི་གསུངས་པའི་ཚེ། །ལེགས་བྱས་མཆོག་ཏུ་གྱུར་པ་ལས། །དགེ་
སློང་ངོ་མཚར་གཡོ་མེད་གྱུར། །དེ་ནས་བཅོམ་ལྡན་ལ་གུས་པས། །རྒྱལ་པོས་ལྷག་པར་གནས་
བྱས་ནས། །ལོངས་སྤྱོད་ཕུན་ཚོགས་ལྷ་ལ་འོས། །དེ་དེ་རང་གིས་ཉེ་བར་བཀོད། །མཆོག་ཏུ་
མཛེས་པའི་རིམ་གྲོ་ཡིས། །མཆོད་དེ་གསེར་གྱི་ཁྲི་ལ་ནི། །བདེར་བཞུགས་དེ་བཞིན་གཤེགས་
པ་ལ། ། མི་ཡི་མགོན་པོས་རབ་སྨྲས་པ། ། བཅོམ་ལྡན་ཁྱེད་ལ་གུས་པ་ཡིས། །ལེགས་བྱས་
དཔལ་ནི་རྣམ་རྒྱས་པ། །དགེ་བའི་རྩ་བ་བསགས་པ་ཡིས། །བདག་ནི་གྲོལ་འགྱུར་སྲིད་ལགས་
236

ཡལ་འདབ་བཞི་བཅུ་རྩ་བདུན་པ། སཱ་ལའི་སྡོང་བུའི་རྟོགས་པ་བརྗོད་པ་
སམ། །བསོད་ནམས་རྫོགས་པའི་ང་རྒྱལ་་ཅན། །ས་ཡི་བདག་པོ་གུས་པས་འདི། །དྲིས་ལ་བདེ་
བར་གཤེགས་པ་ཡིས། །འཛུམ་དཀར་སྣང་བ་སྤྲོ་ཞིང་གསུངས། །རྒྱལ་པོ་འཁོར་བ་དག་གི་
ལམ། །ཐོག་མཐའ་མེད་པར་འཇུག་པ་འདི། །ཉོན་མོངས་ཀུན་ཟད་མ་ཐོབ་པར། །སྐྱེས་བུས་
བདེ་བར་ཇི་ལྟར་འགོངས། །ཡུན་རིང་ཡོངས་འདྲིས་འཁོར་ལོ་བསྐོར་བཞིན་རྒྱུན་དུ་འོང་དང་
འགྲོ་བ་ཡིས། ། རང་བཞིན་གྱིས་ཟབ་འཁོར་བ་འདི་ལ་བདེ་བླག་འགོངས་པར་མི་ནུས་ཏེ། །
སྦྱོར་བ་གོམས་པ་མེད་ཅིང་ལས་རྣམས་ངེས་པར་ཟད་པ་མིན་པ་ནི། ། རྒྱ་ཆེ་འབྲས་བུ་གསལ་
བའི་ཆོས་ཀྱང་འདིར་ནི་འཆིང་བ་ཉིད་དུ་གྱུར། །སྦྱིན་ལ་གོམས་པ་ཆེན་པོ་ཡིས། །ཀུན་ལས་
རྣམ་པར་ལོག་གྱུར་པ། །བདག་ཀྱང་ས་ལ་སྐྱེ་བ་བཟུང༌། །ཆོས་ཀྱིས་འཁོར་བ་ཉིད་དུ་གྱུར། །
ནོར་ཅན་ཞེས་པ་ནོར་དང་ལྡན། །ཝཱ་རཱ་ཎ་སཱིར་སྔོན་བྱུང་གྱུར། །གདུང་བ་འཕྲོག་ཅིང་འབྲས་
བུ་རྒྱས། ། སློང་བ་རྣམས་ཀྱི་གྲིབ་ཤིང་བཞིན། །མུ་གེས་འཇིག་རྟེན་བརླག་གྱུར་ཅིང་། །མི་
བཟད་ཉོན་ མོངས་ཀྱིས་ འཁྲུགས་ཚེ། །རང་སངས་རྒྱས་ནི་ལྔ་བརྒྱ་ཡིས། །དེ་ལ་འཚོ་བ་་་་་
བསླངས་པར་གྱུར། ། མི་ཆུང་དཔལ་དེས་པང་བ་ཡི། །ཁང་བདག་ལ་བགྲོས་དེ་དག་ལ། །
མཆོག་ཏུ་ལོངས་སྤྱོད་འོས་པའི་ཟས། །མུ་གེ་དག་གི་མཐར་ཐུག་སྦྱར། །དེ་ཡི་ཁྱིམ་དུ་གསོལ་བ་
ལ། །བརྒྱ་ཕྲག་ལྔ་ནི་འཚོགས་གྱུར་ཏེ། །དེ་ནས་རིམ་གྱིས་རང་སངས་རྒྱས། །སྟོང་ཕྲག་གཉིས་
ནི་བྱུང་བར་གྱུར། །སྐྱེས་ཚེ་འབྲས་བུའི་དཔལ་ཐོབ་པ། །བསོད་ནམས་བཏབ་པ་དེ་ཡིས་ནི། །
མུ་གེའི་སྦྱིན་པས་དེ་ཡི་མཛོད། །ཟས་ཀྱི་ཉོན་མོངས་ཟད་མ་གྱུར། །བདེ་བ་བརྒྱུད་པ་བསོད་
ནམས་ཀྱིས། །སྤྱད་ནས་ནོར་ཅན་དེ་ཉིད་ནི། །ང་ཡིན་ཞི་བ་མཆོག་གིས་འདིར། །ཡང་དག་
རྫོགས་པའི་བྱང་ཆུབ་བསྟེན། །འཁོར་བ་པ་ཡི་ལས་འབྲས་འཇུག་པ་འདི། །འཆིང་བྱེད་ཐག་
པ་དཀར་དང་དཀར་མིན་ནི། །བསོད་ནམས་སྡིག་པ་དག་གིས་རྣམ་པར་བཅིངས། །དེ་ཟད་
པ་ལ་ཐར་པའི་གནས་ཞེས་བརྗོད། །དེ་ལྟར་རྨོངས་པ་ཟད་པས་ཐར་པར་ནི། །རྒྱལ་བས་
གསུངས་པ་ས་དབང་གིས་ཐོས་ནས། །ཉོན་མོངས་འཛད་འོས་ཞི་བ་ཁོ་ནར་ངེས། །བསོད་
ནམས་མངོན་པའི་ང་རྒྱལ་ལྷོད་པར་བྱས། ། ། །
ཞེས་པ་དགེ་ བའི་དབང་པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་སཱ་ལའི་སྡོང་བུའི་རྟོགས་པ་བརྗོད་པའི་ཡལ་འདབ་སྟེ་བཞི་བཅུ་
རྩ་བདུན་པའོ། ། ། །
237